Einar Guttormsson var sjúkrahúslæknir frá 1934 til 1973 . Hann var fæddur 15. desember 1901 að Arnarheiðarstöðum í Fljótsdal og lést 12. febrúar 1985 . Voru foreldrar hans Guttormur Einarsson bóndi þar og kona hans Oddbjörg Sigfúsdóttir bónda í Meðalnesi í Fellum Oddssonar . Samfeðra Einari var Guðlaugur hænsnabóndi á Lyngfelli . Einar útskrifaðist sem stúdent frá Menntaskólanum í Reykjavík 1926 og lauk læknisprófi frá Háskóla Íslands 1932 . Dvaldi erlendis við frekara nám 1932 til 1933 . Kom til Vestmannaeyja fyrri hluta árs 1934 og stundaði almennar lækningar og var jafnframt ráðinn sjúkrahúslæknir þar 16. október sama ár og gendi hann því starfi þar til í ársbyrjun 1973 , er hann eins og aðrir Vestmannaeyingar varð að flytja úr bænum vegna eldgossins á Heimaey . Hann var allan tímann einnig heimilislæknir mikils fjölda Eyjaskeggja . Einar tók mikinn þátt í félagsmálum í Eyjum og átti t.a.m. sæti í bæjarstjórn frá árinu 1946 til 1950 . Einar var gerður að heiðursborgara Vestmannaeyjakaupstaðar árið 1969 og létu bæjarbúar gera af honum brjóstlíkan á 25 ára starfsafmæli hans . Styttan stendur uppi í Sjúkrahúsi Vestmannaeyja . Hann var talinn afburða skurðlæknir og almennt mjög vinsæll sem læknir .